ตั้งครรภ์ 3เดือน ใช้น้ำบ่ออาบน้ำ โดยไม่รุ้มีสุนัขตกลงในบ่อน้ำ จะมีอัตรายไหมคะ
สวัสดีค่ะ เมื่อเชื้อไวรัสโรคพิษสุนัขบ้าอยู่ภายนอกตัวของสัตว์ก็จะตายในเวลาไม่นาน สำหรับระยะเวลาจะขึ้นอยู่กับปัจจัยหลายอย่าง ทั้งอุณหภูมิของอากาศ ความชื้น แสงสว่าง สารเคมีต่างๆสำหรับในน้ำ หากปริมาณน้ำมีมาก เชื้อย่อมจะถูกเจือจาง และเชื้อที่ออกมาภายนอกตัวสัตว์แล้วนั้น เมื่อมาอยู่ในน้ำ ส่วนใหญ่มักจะตายภายใน 24 ชั่วโมง ทั้งนี้ขึ้นอยู่กับอุณหภูมิของน้ำ สภาพความเป็นกรดด่าง และการโดนแสงสว่างด้วย และหากเป็นน้ำที่มีคลอรีน เชื้อก็จะตายภายในไม่กี่นาทีคะแต่หากไม่มั่นใจว่าสุนัขตกลงไปนานแล้วแค่ไหน อาจไปฉีดวัคซีนพิษสุนัขบ้าป้องกันไว้ก็ได้ค่ะ โดยแม้จะตั้งครรภ์อยู่ ก็สามารถไปฉีดวัคซีนได้ โดยไม่เป็นอันตรายค่ะ